**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Metsaväljaveo autojuhi kutseeksamiks ettevalmistav koolitus** |
| Õppekavarühm: *(täiendus- koolituse standardi järgi)* | Metsamasinate ja muude mootorsõidukite juhtide õpe |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Erialase tasemehariduseta metsaväljaveo autojuhid,  aegunud oskustega metsaväljaveo autojuhid ning juhid, kes vajavad töö jätkamiseks kutseeksami sooritamist.  Grupi suurus: 15  **Õppe alustamise nõuded:**  Veoautojuhina töötamise kogemus vähemalt 1 aasta, kehtiv CE kategooria juhtimisõigus. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*  Koolituse läbinu:   1. Töötab metsaveoautoga vastavalt veotellimusele ning tunneb metsaveoauto hooldamist ja korrashoidu; 2. Juhib metsaveoautot, laadib puitu, hindab puidu kogust ja kvaliteeti ning kinnitab nõuetekohaselt veose; 3. Teab ohutuid ja ergonoomilisi töövõtteid; 4. Teab kutseeksami tingimusi ja korda. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Metsaväljaveo autojuht, tase 4, kutsestandard.  Kinnitatud Metsanduse Kutsenõukogu otsusega 6/06.04.2017 |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Tööjõuvajaduse seire- ja prognoosisüsteemi OSKA metsanduse ja puidutööstuse (MP) valdkonna raporti kohaselt on sektori tööjõuvajadus tervikuna pigem kasvav ning suureneb vajadus metsaveo veokijuhtide järele. OSKA raporti koostajate ettepanek on käivitada metsaveo veokijuhtide täiendus- ja ümberõpe (sh töökohapõhine õpe), kuna seoses raiemahtude suurenemisega, suure asendusvajadusega ja bioenergeetika jätkuva kasvuga vajab valdkond hinnanguliselt 30 uut inimest aastas. Samas leiavad MP valdkonna eksperdid, et kuni pooled valdkonda sisenevatest inimestest võiksid tulla läbi täiskasvanute täiendus- või ümberõppe.  OSKA teatab: Metsamajanduse ja metsavarumise valdkonnas on suurimaks tööpakkujaks Riigimetsa Majandamise Keskus (RMK). Toetudes keskkonna­standarditele on RMK välja töötanud nõuded metsatöödele, metsas kasutatavatele masinatele ning nendel töötavatele oskustöötajatele. Nõuete ja käitumisjuhiste täitmine on eelduseks ja aluseks töötamiseks RMK poolt hallatavas metsas. RMK-le töö tegemise eelduseks on alates 1.07.2020, et metsaväljaveo autojuhid omavad kutset, st on tõendanud oma oskusi kutseeksamil ja omavad kehtivat kutsetunnistust.  Lisaks RMK-le on tarneahela sertifikaati uuendamas ja taotlemas mitmed suuremad metsaettevõtted, kelle töötajad vajavad samuti kutseeksami sooritamist töö jätkamiseks.  Metsaväljaveo autojuhi kutsestandard on kehtiv alates 2017.a ning lähikuudel valmib kutseandja Eesti Metsa- ja Puidutööstuse Liidu poolt kutseomistamise protsess.  OSKA kirjeldab: metsaveo ja puiduhakkuri veokijuhtide kasvava tähtsusega oskusteks on hüdrotõstukiga töötamine, oskus tagurdada kitsal metsateel, puidu sortimentide ja puidurikete tundmine, IKT-lahenduste rakendamine (nutikad pardaarvutid, e-veoselehed, navigeerimine ehk sõitmine koordinaatide järgi).  IKT oskuste puudulikkust metsaväljaveo autojuhtide seas on ära märkinud ka Autoettevõtete Liit, kes soovitab tungivalt IKT õppe rakendamist valdkonna töötajatele.  Oluline on fakt, et metsaväljaveo autojuhi täiendus- ega ümberõpet Eestis ei pakuta, seega on metsaväljaveo autojuhid enamikel juhtudel veoautojuhid, kellel puudub valdkonna spetsiifilised teadmised ja oskused. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **30** |
| Kontaktõppe maht akadeemilistes tundides: | **30** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **16** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **14** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**   1. Tööohutus ja esmaabi; 2. Seadusandlus ja õigusaktid; 3. Liikumine metsas ja metsaveoteedel, manööverdamine ja pööramine täismahus koormaga; 4. Puidu sortimentide ja puidurikete tundmine. Puidu koguse hindamine ja mahu määramise põhimõtted; 5. Hüdrotõstukiga töötamise erisused; 6. IKT – e-veoselehed, navigeerimine, rakenduste allalaadimine ja käsitsemine; 7. Kutseeksami tingimused ja kord.   **Õppekeskkonna kirjeldus:**   * Esitlustehnikaga klassiruumid teoreetilise osa jaoks, arvutid kõigile osalejatele; * Praktiline õpe toimub vahelaoplatsidel ja metsateedel; * Praktiline õpe metsaveoautos. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Vähemalt 70% kontakttundides osalemine ning praktilise harjutuse positiivne sooritamine (tõstukiga tõstmine ja metsateedel manööverdamine, e-veoselehe lugemine).    Hindamine on mitteeristav – arvestatud/mittearvestatud. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Jaak Anderson** – **veokite-, haagiste- ja pealisehituse müüja** ettevõttest Vilvo Auto AS (veoautode/veokite müügi- ja remondikeskus, hüdrotõstukite ametlik esindaja Eestis).  **Tenek Mäekivi -** litsentseeritud metsakorraldaja, pikaaegne praktik erinevates metsahalduse ettevõtetes, Luua MK õpetaja.  **Tõnu Eller** – Luua MK metsanduse õpetaja ja õppematerjalide looja (puidu sortimendid ja rikked). Metsaväljaveo autojuhi kutsestandardi väljatöötamise töögrupi liige.  **Terje Sein** – RMK puiduturustusosakonna puidumõõtmise peaspetsialist, Luua MK koolitaja kursusel „Virnatäiuse määramine“.  **Lauri Mengel –** ergonoom ja füsioterapeut, Tartu Ülikool (MSc).  **Helikar Haabma** – Sumros Grupp AS juhatuse liige.  **Sumros Grupp AS** ettevõtte metsaväljaveo autojuhtide juhid, kes on valmis praktilist õpet läbi viima konkreetsel perioodil. |

**Õppekava koostaja:**

Kairit Reiman

Koolituskeskuse juhataja

Kairit.reiman@luua.ee